證明雞翼真係有好多捧場客，今日行經旺角見到間新開嘅食店叫〈雞翼山〉人山人海，〈為食小肥兔〉當然不甘後人要試一試啦！！
店鋪位置軟細，只設有立食區域，但依然十分多捧場客。
〈不要儀態。。。只想吃雞翼〉相信最能道出食客們的心聲。
餐廳仲提供埋獨立包裝的手套比大家方便食雞翼，好貼心。
特別之處除了有濃郁嘅黑松露香味外還加了脆脆紫菜，口感層次更加豐富。
香濃嘅蛋黃醬再經檸香和山葵等秘製調味後另有一番風味，還加上大量脆卜卜蟹籽，好吃好吃。
煎得香脆的雞翼上淋上濃郁滋味的三重芝士醬，無限芝味一級棒。
另外還想吃〈鼠尾草鹹蛋黃哥〉口味，可惜已經售罄了，唯有下次早些再來。
旺角又開左新食店，仲係好多人既至愛，食店專賣「雞翼」，連店名都叫「雞翼山」就知有多款口味的雞翼，而且味道幾創新又好味。
有九款口味，有文青影相一流的玫瑰味、又有辣味蒜香的避風塘味、濃味之選都有兩款，真係款款吸引，要食多幾款先得。
單點雞翼 $38/4隻，可揀雞翼或雞鎚，亦可以要套餐有埋飲品，有4-7 款飲品選擇。
濃味三重芝士流，煮到溶化帶芝士香的醬汁倒在即炸雞翼上，十分誘人，仲好香噴噴。
用了三款芝士，味道層次豐富，食到有藍芝士的獨有味道同濃郁芝味，亦好夾雞翼，炸皮吸哂芝士醬，每啖都好濃郁，雖然味道濃，但就不太咸。
檸香山葵蟹籽，好特別也好有新意，顏色鮮豔奪目，已經贏哂。
味道帶點和風，有山葵微微刺激配沙律醬，咬落脆卜卜蟹籽，增加口感之餘，仲有咸鮮味。
雞翼炸到熱辣辣好香脆，肉嫩多汁。
鼠尾草鹹蛋黃哥，好名已經覺得好味，話哂用大熱鹹蛋黃增加味道，呢款口味亦很受歡迎。
總括，口味多又創新，味道好服務用心。
水蜜桃粒粒甜果茶，都幾多水蜜桃粒粒，可揀少冰，微甜有果香，茶味較輕，食完雞翼，果茶的清爽好岩沖洗一下味蕾，再食另一個口味的雞翼。